hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu en hu hu hu fr en hu hu hu fr en hu hu hu fr en hu hu hu fr hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu en fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr hu hu hu fr en hu hu hu hu hu fr en hu hu hu fr en en en en en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2016. április 13. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Cikkajánló – 2016. április 13.
Népszabaság, nyomtatott 2016.04.13. 10. oldal
ÉT-ről, OÉT-ről, a megoldás egyszerűségéről Herczog László volt munkaügyi miniszter tanulmánya.
Már most vasárnap kinyitnak az áruházak
A kereskedőláncok többsége presztízskérdést csinál abból, hogy már a hét végén kinyisson – tudta meg a Népszabadság. Ám a szakszervezet szerint a dolgozók isszák meg annak a levét, hogy a Fidesz egyik pillanatról a másikra visszavonta az üzletzárra vonatkozó törvényt.
Hatósági vizsgálatot sürgetnek a dolgozók
Szakszervezeti kezdeményezésre hatósági ellenőrzéseket rendelhetnek el soron kívül a hazai piacon működő nagy áruházláncok munkaügyi visszaéléseinek feltárására. A vasárnapi boltzár eltörlése után az áruházi alkalmazottak azt kérik a kormánytól, intézkedéseivel könnyítsen a munkavállalók kiszolgáltatott helyzetén.
Világvége-hangulatban a bolti eladók a vasárnap miatt
Tapintható a feszültség a fővárosi boltokban a vasárnapi zárva tartás rapid eltörlése miatt, bosszúsak és morognak az alkalmazottak, mert vasárnap is be kell menni dolgozni. Az üzletek villámgyorsan reagáltak, már a törvénymódosítás megszavazása előtt elkészült a vasárnapi beosztás, új emberek felvétele nélkül. A boltzár miatt elküldtek alkalmazottakat, azokat hogyan lehet most visszacsábítani-pótolni?
Mi lesz a vasárnapi bérpótlékkal?
Az ATV Start vendége Sáling József elnök, Kereskedelmi Alkalmazottak Szakszervezete.
Kövér László szerint nagyot hibáztak
A frakcióülésen is elmondtam, nem értek egyet a kormány javaslatával és a frakció döntésével, így a törvényt ennek megfelelően nem kívántam megszavazni – nyilatkozta lapunknak Kövér László, az Országgyűlés elnöke arra utalva, hogy elvi okokból nem vett részt a vasárnapi pihenőnapot szabályozó törvényt visszavonó jogszabály keddi szavazásán.
Ezt nem teszik az ablakba a nők: Kövér elmondta, miért nem szavazta meg a boltzár eltörlését
Elvi okokból nem vett részt a vasárnapi zárva tartás visszavonásáról szóló szavazáson Kövér László. Mint mondta, nem tudja elfogadni azokat az érveket, hogy a nők szerint a zárva tartás a családok életét nehezíti. Miért nem azoknak a kényelmi szempontjaira gondolunk, akik vasárnaponként a mi kényelmünk miatt kell, hogy “helyt álljanak” a kasszáknál vagy a pult mögött? “Ennyi szolidaritás egy társadalomban elvárható” – mondta a házelnök.
Kétezer pluszért senki nem akar majd vasárnap dolgozni
Tárgyalni akar a kiskereskedelmi üzletek vasárnapi zárva tartásáttiltó törvény hatályon kívül helyezése miatt kialakult helyzetről a Magyar Szakszervezeti Szövetség. Kordás László elnök kérdésünkre leszögezte: elég volt a kapkodásból, és érdemi egyeztetést akarnak.
Kósa: Nemsokára rendeződnek a bérpótlék feltételei
Rövid időn belül tisztázhatók a vasárnapi munkavégzés feltételei és az érte járó juttatások – mondta Kósa Lajos, a Fidesz frakcióvezetője keddi budapesti sajtótájékoztatóján, miután a parlament visszavonta a boltok vasárnapi zárva tartását előíró szabályozást.
„Kockás körök” alakítására kérték a pedagógusokat, PDSZ
„Kockás körök” alakítására kérték a pedagógusokat a Civil Közoktatási Platform (CKP) keddi sajtótájékoztatóján.
Lesújtó a kép az Orbán-kormányról, Magyarország visszaesett Bulgária mögé
Az a fajta illiberalizmus, amelyet éveken át Orbán Viktor testesített meg, már több kelet-európai országban is követőkre talált, az a megállapodás pedig, amelyet az Európai Unió kötött Törökországgal a menekültekről, nem oldja meg a problémát és a nemzetközi jogi normáknak sem felel meg – ez a két fő megállapítás a Freedom House friss jelentésének, amelyet kedden hozott nyilvánosságra az amerikai demokráciafigyelő szervezet.
Ha nincs béremelés, lekapcsolják a közvilágítást Magyarországon
A munkaadók által ajánlott két és fél százalékos ajánlattal szemben négy és fél százalékos béremelést követelnek a villamosenergia-ipari dolgozók, s ebből nem engednek. Ha kell, lekapcsolják a díszkivilágítást, de akár a közvilágítást is, vannak azonban más eszközeik is.
Tüntetésre készülnek a postások
Demonstrációs bizottságot hoz létre a Postások Független Érdekvédelmi Szövetsége (Pofész) és a Kézbesítők Szakszervezete (Kész). A munkavállalói érdekképviseletek szerint a munkáltató megsértette a tavaly decemberben kötött, 2016-ra szóló bérmegállapodást azzal, hogy bérfejlesztést adott 500 ezer forint havi fizetés felett is
Egészségügyi kartellezésre gyanakszik a GVH
Összebeszélhettek egyes hazai egészségügyi cégek az EU-pénzek elnyerése érdekében – gyanítja a versenyhivatal.
Nem hatotta meg a képviselőket a civilek akciója
A Város Mindenkié Csoport aktivistái és támogatói szerveztek tüntetést a Parlament elé. Lakhatási jogokat követeltek a hajléktalanoknak, a civil csoport ugyanis nem támogatja a hajléktalan-tömegszállások építését.
Kétmillió felett az összes állami főerdész fizetése, Orbán sem keres ennyit
Az összes állami erdészet vezetője többet keres havi kétmillió forintnál, vagyis az állami cégvezetők korábbi bérplafonjánál – derítette ki a Népszabadság. A Földművelésügyi Minisztérium szerint azért, mert a jövő nemzedékek örökségét védik.
Újabb 145 fát ítélt kivágásra Budapesten a kormány
Így az eddig kivágott 131 fával együtt összesen 276 darabtól szabadulnának meg az Orczy-parkban.
A növényeknek a Nemzeti Közszolgálati Egyetem beruházása, a Ludovika Campus fejlesztése miatt kellene elpusztulniuk – írja blogján Jakabfy Tamás, az LMP józsefvárosi polgármesterjelöltje.
Olcsóbb lesz az internetezés
A digitális jólét programja keretében a kormány még az idén javaslatot tehet az internet-előfizetések áfájának csökkentésére, aminek eredményeként az előfizetési díjak is csökkenhetnek.
Új adót vetnének ki a bérbeadott lakásokra
A rövid- és hosszútávra kiadó lakástulajdonosokat egyaránt érinti majd néhány változás.
Mégis nyomoznak a gyanús földárverések miatt
Nyomoz a BRFK Korrupció és Gazdasági Bűnözés Elleni Főosztálya a Nemzeti Földalapkezelő (NFA) elnöke és alkalmazottai ellen hűtlen kezelés gyanúja miatt – írja az Index.
Tízezer quaestoros nem kap pénzt
A károsultaknak létrehozott alapból a pórul járt kötvényesek harmada nem részesül. Hiába tüntettek a quaestorosok, egyre rosszabb feltételekkel folytatódik a kártalanítás.Csaknem 33 ezer kérelmet fogadott be február közepéig a Kárrendezési Alap a Quaestor és a Hungária kötvényeseitől, ám közülük tízezren már nem jutnak pénzhez. Körülbelül ennyien kaptak ugyanis nullás értesítőt – írta a Portfólió.hu gazdasági portál. A 30 millió forint feletti kárigényt beterjesztő ezer kötvényes viszont jól jár, közöttük több mint hétmilliárd forintot osztanak szét.
A Kúria Kishantosnak adott igazat
A Kúria helybenhagyta a másodfokú bíróság döntését, amelyben megsemmisítette a Nemzeti Földalapkezelő Szervezetnek a Mező Vidék Bt.-vel  megkötött szerződését. A bíróság tehát a legfelsőbb szinten is megerősítette, hogy az NFA törvényt sértett a kishantosi földek pályáztatásakor 2013-ban.
Kiadásaink 27 százalékát élelmiszerekre fordítjuk
A háztartások fogyasztásra fordított egy főre jutó havi kiadása 8,9 százalékkal nőtt 2015-ben és átlagosan 74 608 forintot tett ki. A kötött kiadási tételek, amelyek csak korlátozottan visszafoghatók (mint a háztartásban elfogyasztott élelmiszerek, a lakásfenntartás és háztartási energia, valamint a közlekedés) a kiadások háromötödét (59,7 százalékát) vitték el – derül ki Központi Statisztikai Hivatal (KSH) legfrissebb összefoglaló jelentéséből.
Lakásdrágulásban az uniós élbolyban vagyunk
Az Európai Unió egészében 3,8 százalékkal, az euróövezetben pedig 2,9 százalékkal emelkedtek a lakásárak a tavalyi negyedik negyedévben éves összehasonlításban – közölte az unió statisztikai hivatala kedden kiadott jelentésében.
Tovább drágult a burgonya
Februárban 2,8 százalékkal emelkedtek a mezőgazdasági termelői árak az előző év azonos időszakához képest, a növényi termékek ára 7,3 százalékkal nőtt, az élő állatoké és állati termékeké pedig 5,0 százalékkal csökkent – jelentette kedden a Központi Statisztikai Hivatal.
Még sztrájkolnak a brüsszeli nemzetközi reptéren, Charleroi már működik
A belgiumi Charleroi repülőterén helyreállt a légiközlekedés, de Brüsszel nemzetközi repülőterén folytatódik a sztrájk.
Dominique Dehaene, a Belgocontrol légi irányító vállalt szóvivője elmondta, hogy reggelre helyreállt a vallóniai Charleroi repülőterének légiközlekedése, valamint a Liége-i repülőtér forgalma is zavartalan. A légikikötők valamennyi menetrend szerinti járatot indítani és fogadni tudják.
A kedden délután kezdődött munkabeszüntetés ugyanakkor folytatódik Brüsszel nemzetközi repülőterén (Zaventem), ahol a légirányítók közül a legtöbben ma reggel sem vették fel a munkát.
A Mindennapos Éneklés Bizottsága nem akar kényszert a zenéből
Mindennapos éneklés bevezetését szorgalmazta Balog Zoltán miniszter tavaly nyáron. A cél érdekében szeptemberben megalakult a Mindennapos Éneklés Bizottsága, amelynek munkájáról az eltelt fél évben nem sokat lehetett hallani. Mint a Magyar Nemzet megtudta, a testületnek már van munkaterve a mindennapos éneklés bevezetésére, amelyet a szakmai visszajelzések alapján folyamatosan alakítanak.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.